 Sârbii au protestat pentru a treia zi consecutivă la Belgrad. 10.000 de oameni cer reforme în stradă.
Sărbii s-au adunat în a treia zi de proteste în Belgrad pentru a cere reforme. Oamenii nu au protestat doar împotriva restricţiilor. Nu s-au înregistrat incidente violente.
Peste 10.000 de sârbi s-au adunat în Belgrad în a treia zi consecutivă de proteste. Spre deosebire de primele două zile, nu s-au înregistrat incidente violente. Oamenii au protestat paşnic, nu doar împotriva restricţiilor şi au cerut reforme.Protestatarii vor o schimbare. Oamenii adunaţi în capitala Serbiei consideră că poporul a fost minţit, iar situaţia ţării pe fondul pandemiei a fost prezentată eronat ca fiind ţinută sub control. Tocmai de aceea, spun ei, autorităţile au relaxat măsurile ca pretext până la alegeri.A existat totuşi un incident minor, atunci când un grup de provocatori şi-a făcut apariţia în piaţă, dar oamenii care protestau paşnic i-au izolat imediat.Nu au existat violenţe şi nu a fost necesară intervenţia forţelor de ordine, care se aflau în spatele clădirii Parlamentului. Au fost mobilizaţi sute de poliţişti, jandarmi, scutieri şi forţe călare.